recursal/SuperWikiNEXT-32B huggingface dataset:
**தெம்னே மக்கள்** மேற்கு ஆப்பிரிக்காவில் வாழும் ஒரு இனக்குழுவினர். இவர்களை **திமே*,*** *தெமென்*, **திம்னி**, **திம்மனி** ஆகிய பெயர்களாலும் அழைப்பதுண்டு. இவர்கள் பெரும்பாலும், சியேரா லியோனியின் வடமேற்கு, நடுப் பகுதிகளிலும், தேசியத் தலைநகரமான பிரீடவுனிலும் வாழ்கின்றனர். கினியாவிலும் சில தெம்னேக்கள் வாழ்கின்றனர். சியேரா லியோனியின் மக்கள்தொகையின் 35%க் கொண்ட தெம்னே மக்களே அந்நாட்டின் மிகப்பெரிய இனக்குழு. 31% ஆன மென்டே மக்கள் இவர்களுக்கு அடுத்த பெரிய இனக்குழு. தெம்னே மக்கள் பேசும் மொழியும் தெம்னே என்றே அழைக்கப்படுகிறது. இது நைகர்-கொங்கோ மொழிகளின் மெல் கிளையைச் சேர்ந்தது.

தெம்னே மக்கள் கினியாவில் உள்ள புட்டா சலான் என்னும் பகுதியில் தோன்றியிருக்கலாம் எனக் கருதப்படுகிறது. 15ம் நூற்றாண்டில் புலானி ஆக்கிரமிப்புகளில் இருந்து தப்புவதற்காக இவர்கள் தெற்கு நோக்கி இடம் பெயர்ந்து சியேரா லியோனியின் பகுதியாகிய கொலந்தே ஆற்றுக்கும், ரோக்கெல் ஆற்றுக்கும் இடைப்பட்ட பகுதியில் குடியேறினர். இவர்களது மரபுவழிச் சமயம் போரோ, போன்டோ என்பன. முசுலிம் வணிகர்களூடாக இசுலாம் சியேரா லியோனிக்கு அறிமுகமானது. காலப்போக்கில் பெரும்பாலான தெம்னேக்கள் இசுலாத்துக்கு மதம் மாறினர். குடியேற்றவாதக் காலத்தில் சிலர் கிறித்தவரானார்கள். சிலர் தொடர்ந்தும் தமது மரபுவழிச் சமயத்தையே கைக்கொண்டு வருகின்றனர்.

மரபுவழியாக தெம்னேக்கள் வேளாண்மை செய்பவர்கள். இவர்கள் அரிசி, மரவள்ளிக்கிழங்கு, வரகு, கோலா விதை போன்றவற்றைப் பயிர் செய்கின்றனர். நிலக்கடலையும், புகையிலையும் அவர்களுடைய காசுப் பயிர்கள். சில தெம்னேக்கள் மீன்பிடிப்பவர்களாகவும், கைப்பணியாளர்களாகவும், வணிகர்களாகவும் உள்ளனர். தெம்னே ஒரு தந்தைவழிச் சமூகம். பரவலாக்கிய அரசியல் தன்மையுடன் கூடிய இச்சமூகம், அகமண உறவைக் கடைப்பிடிக்கும் படிநிலை அமைப்புக்கொண்டது. கீழ் சகாரா ஊடாக அத்திலாந்திக் பகுதியில் இருந்த ஐரோப்பியக் குடியேற்றங்களுக்குக் கொண்டு செல்வதற்காக இடம் பெற்ற அடிமை வணிகத்தினால் பாதிக்கப்பட்ட இனக்குழுக்களில் தெம்னேக்களும் அடங்குவர்.

மேற்கோள்கள்
-----------

1. 1 2 3  John A. Shoup (2011). *Ethnic Groups of Africa and the Middle East: An Encyclopedia*. ABC-CLIO. பக். 286–287. பன்னாட்டுத் தரப்புத்தக எண்:978-1-59884-362-0. .
2. 1 2  Temne people, Encyclopedia Britannica
3. 1 2 3 4  Anthony Appiah; Henry Louis Gates (2010). *Encyclopedia of Africa*. Oxford University Press. பக். 465–466. பன்னாட்டுத் தரப்புத்தக எண்:978-0-19-533770-9. .
4. ↑  Sierra Leone பரணிடப்பட்டது 2015-10-16 at the வந்தவழி இயந்திரம், CIA Factbook, United States
5. ↑  Temne Language, Ethnologue
6. ↑  Bengt Sundkler; Christopher Steed (2000). *A History of the Church in Africa*. Cambridge University Press. பக். 713–714. பன்னாட்டுத் தரப்புத்தக எண்:978-0-521-58342-8. .
7. ↑  Tal Tamari (1991). "The Development of Caste Systems in West Africa". *The Journal of African History* (Cambridge University Press) **32** (2): 221-250. .
8. ↑  Dorjahn, Vernon R. (1959). "The Organization and Functions of the Ragbenle Society of the Temne". *Africa* (Cambridge University Press) **29** (02): 156–170. doi:10.2307/1157518.
9. ↑  Alexander Keese (2015). *Ethnicity and the Colonial State*. BRILL Academic. பக். 158–167. பன்னாட்டுத் தரப்புத்தக எண்:978-90-04-30735-3. .
10. ↑  Sylviane A. Diouf (2003). *Fighting the Slave Trade: West African Strategies*. Ohio University Press. பக். 133–136. பன்னாட்டுத் தரப்புத்தக எண்:978-0-8214-1517-7. .
**சுடோர்க்கு ஈனமீன் ஆல்க்கைலேற்றம்** (*Stork enamine alkylation*) என்பது மைக்கேல் வினையை ஒத்த ஒரு வினையில் ஓர் ஆல்பா, பீட்டா-நிறைவுறா கார்பனைல் ஏற்பியுடன் ஈனமீனை சேர்க்கின்ற ஒரு வினையைக் குறிக்கும். உருவாகும் வினைவிளை பொருள் பின்னர் ஒரு நீரிய அமிலத்தால் நீராற்பகுக்கப்பட்டு 1,5-டைகார்பனைல் சேர்மத்தை உருவாக்குகிறது.

இச்செயல்முறையில்,

1. கீட்டோனிலிருந்து ஓர் ஈனமீன் உருவாதல்
2. ஓர் ஆல்பா, பீட்டா-நிறைவுறா ஆல்டிகைடு அல்லது கீட்டோனுடன் ஈனமீன் சேர்தல்
3. ஈனமீன் நீராற்பகுப்பு அடைந்து கீட்டோனாக மீளுதல் போன்றவை படிநிலைகளாகும்.

சுடோர்க்கு ஈனமீன் ஆல்க்கைலேற்றம் சுடோர்க்கு ஈனமீன் ஆல்க்கைலேற்றம்
அசைல் ஆலைடு ஒரு மின்னனுகவரியாக இருப்பின் ஒரு 1,3-டைகீட்டோன் உருவாகிறது. இவ்வினையை சுடோர்க்கு அசைலேற்றம் என்பர். கில்பர்ட்டு சுடோர்க் கண்டறிந்த காரணத்தால் இவ்வினைக்கு சுடோர்க்கு வினை என்று பெயரிடப்பட்டது.

மாறுபாடுகள்
-----------

கீட்டோன் அல்லது ஆல்டிகைடை குறைந்த வினைத்திற மின்னணுகவரிகளாக ஆல்கைல் ஆலைடுகளுடன் சேர்த்து ஆல்க்கைலேற்றம் செய்வது இவ்வினையின் சிறப்பின வினை வகையாக கருதப்படுகிறது : 

Stork enamine reaction with alkyl halidesStork enamine reaction with alkyl halides.
 

இவ்வினை வகையில் ஒரு கார்பனைல் சேர்மம் முதல்நிலை அமீனுடன் ஆல்க்கைலிமினோ-டி-ஆக்சோ-இரட்டைப்பதிலீட்டு வினையால் ஓர் இமீனாக மாற்றப்படுகிறது.பின்னர் இந்த இமீன் ஒரு கிரிக்கனார்டு வினைப்பொருளுடன் வினைபுரிந்து தொடர்புடைய மக்னீசியம் உப்பாக மாறி பின்னர் ஆலைடை இடப்பெயர்ச்சி செய்யக்கூடிய ஓர் இடைநிலையைக் கொடுக்கிறது. நீராற்பகுத்தல் வினை மீண்டும் ஆல்க்கைலேற்ற கீட்டோனைக் கொடுக்கிறது.

மேற்கோள்கள்
-----------

1. ↑  John E. McMurry (21 March 2003). *Organic Chemistry* (Hardcover) (6th ). Belmont, CA: Thomson-Brooks/Cole. பன்னாட்டுத் தரப்புத்தக எண்:0-534-38999-6. .
2. ↑  March, Jerry (1985), *Advanced Organic Chemistry: Reactions, Mechanisms, and Structure* (3rd ed.), New York: Wiley, ISBN 0-471-85472-7
3. ↑  *A New Method for the Alkylation of Ketones and Aldehydes: the C-Alkylation of the Magnesium Salts of N-Substituted Imines* Gilbert Stork and Susan R. Dowd J. Am. Chem. Soc.; **1963**; 85(14) pp 2178–80; எஆசு:10.1021/ja00897a040
**ஆதி நாகசுப்ரமணியா கோயில்** (adi naga subramanya) என்பது இந்தியாவில், கேரள மாநிலத்தின், பாலக்காடு மாவட்டத்தில், நெம்மேரா என்ற ஊருக்கு அருகே அமைந்துள்ள ஒரு முருகன் கோயிலாகும்.

இடம்
----

ஆதி நாகசுப்ரமணியா கோயில், கேரள மாநிலம் பாலக்காடு மாவட்டத்தில் உள்ள நெம்மேரா என்ற ஊருக்கு அருகில் உள்ளது. பொள்ளாச்சி வழியாகத் திருச்சூர் சென்றாலும் நெம்மேராவை அடையலாம்.

கோயில்
------

இந்தக் கோயிலின் முதன்மை நுழைவாயில் வழியாக உள்ளே சென்றதும் கிழக்குத் திசை நோக்கி கருவறை அமைந்துள்ளது. ஆயிரம் தலையும் இரண்டாயிரம் நாக்குகளும் கொண்ட ஆதிசேஷன், இங்கு ஐந்து தலை நாகமாகக் காட்சியளிக்கிறார். சண்முகக் கடவுள் அழகாக சிறிய உருவில் காட்சியளிக்கிறார். கேரளக் கோயில்கள் பலவற்றில் கருவறையில் மின் விளக்குகள் அமைக்கப்படாதது போலவே இக்கோயிலிலும் மின்விளக்குகள் அமைக்கப்படவில்லை. குத்துவிளக்குகளின் ஒளி மற்றும் நெய் விளக்கு ஒளியிலேயே தரிசனம் நடக்கிறது. தினந்தோறும் காலையில் நடைபெறும் பூசையின்போது குமரனுக்கு பால் அபிஷேகம் நடக்கிறது.

மேற்குத் திருச்சுற்றின் பின்புறச் சுவரில் இரண்டு விநாயகர்கள் காட்சியளிக்கிறனர். மஹாவிஷ்ணு மற்றும் சாஸ்தாவுக்கு சந்நிதிகள் அமைக்கப்பட்டிருக்கின்றன. பரசுராமர் காலத்தில் பிரதிஷ்டை செய்யப்பட்டதாகக் கூறப்படும் இக்கோயிலின் உள்ளே அழகான குளமும் உள்ளது. இதையொட்டி நான்கு புறமும் சுவர் எழுப்பி பெரிய வாசலுடன் அமைக்கப்பட்ட மண்டபத்தின் உள்ளே ஒரு பெரிய புற்று காணப்படுகிறது. இதையடுத்து பெரிய அரச மரத்தின் கீழே பெரிய நாகர் சிலையும் அருகே சிறிது சிறிதாக இருபது நாகங்களும் காணப்படுகின்றன.

தல வரலாறு
---------

புராணக்கதைப்படி, பிரணவ மந்திரத்துக்குப் பொருள் தெரியாததால் பிரம்மனை சிறையில் அடைத்தான் முருகன். பின்னர் அந்தக் குற்றவுணர்ச்சி தாளாமல் பாம்பாக அலைந்து பின்னர் தாயின் அருளால் மீண்டும் கடவுளான தலமாக இந்த ஆதி நாகசுப்ரமணியா கோயில் கருதப்படுகிறது.

சிறப்பு பூசைகள்
---------------

அதிகாலை ஐந்து மணியிலிருந்து பதினோரு மணிவரையிலும் மாலை ஐந்து மணியிலிருந்து இரவு எட்டரை மணிவரையிலும் நடை திறந்திருக்கும். நாக தோசம் உள்ளவர்கள் முருகனுக்கு பால் அபிஷேகம் செய்து வந்தால் தோசம் விலகி நன்மை பெறுவார்கள் என்பது நம்பிக்கை. குழந்தை பாக்கியம் வேண்டி வரும் பக்தர்கள், ஒரு மண்டலம், அரை மண்டலம், கால் மண்டலம் என்று விரதம் மேற்கொண்டு பால் அபிஷேகம் செய்கின்றனர்.

திருவிழாக்கள்
-------------

தமிழகத்தில் கந்த சஷ்டி சிறப்பாக கொண்டாடப்படுவதுபோல் கார்த்திகை மாதத்தில் வரும் குமார சஷ்டி இங்கு மிக விமரிசையாகக் கொண்டாடப்படுகிறது. இந்த நாள்தான் பார்வதி தேவி விரதமிருந்து முருகனை மீண்டும் மகனாகக் கண்ட நாள். இது மட்டுமின்றி தைப் பூசம், பார்வதி தேவியிடம் ஞானப் பால் அருந்திய விழாவும் சிறப்பான நாட்கள்.

குறிப்புதவிகள்
--------------

1. ↑  ஸ்ரீபுரம் சுப்ரமணியன் (30 நவம்பர் 2017). "மலையாள தேசத்தில் சண்முகர்". *கட்டுரை*. தி இந்து தமிழ். 30 நவம்பர் 2017 அன்று பார்க்கப்பட்டது.

இதனையும் பார்க்க
----------------

* திருச்செந்தூர் சுப்ரமணியசுவாமி கோயில்
**மத்திய சட்டப்பணிகள் ஆணைக்குழுக்கள் - அமைப்பு** உச்சநீதிமன்ற நீதிபதியை தலைமைக் காப்பாளர் (Patron - in - Chief) ஆகக் கொண்ட மத்திய சட்டப்பணிகள் ஆணைக்குழு தேசிய சட்டப்பணிகள் ஆணைக்குழு என்றும் அழைக்கப்படுகிறது. இது பிரிவு (3)ன் படி உருவாக்கப்பட்டது. இக்குழுவின் நிர்வாகக்குழுத் தலைவராக ஓய்வு பெற்ற அல்லது பணியிலிருக்கும் உச்ச நீதிமன்ற நீதிபதி பணியாற்றுவார். உறுப்பினர்களின் தகுதி மற்றும் நியமனம் மத்திய அரசால் உச்சநீதிமன்ற நீதிபதியிடம் ஆலோசனை பெற்று நியமனம் செய்யப்படுவர். நியமனம் செய்யப்படும் உறுப்பினர்களுள் ஒருவர் நிர்வாகத் தலைவருக்கு உதவிடும் பொருட்டு உறுப்பினர் செயலராக செயல்படுவார். இக்குழுவினருக்கு ஆகும் நிர்வாக மற்றும் சம்பளச் செலவுகள் யாவும் மத்திய அரசின் தொகுப்பு நிதியிலிருந்து (Consolidated Fund of India) தரப்படும்.

செயல்பாடுகள்
------------

மக்களுக்கு இலவச சட்ட உதவிகள் கிடைப்பதற்கு தேவையான கொள்கைகளை உருவாக்குவதுடன் மத்திய ஆணைக்குழுவுக்கென ஒதுக்கீடு செய்த நிதியை செயல் திட்டங்களுக்கு ஏற்ப சிக்கனமாக செலவு செய்ய நடவடிக்கை மேற்கொள்ளுதல். சமூக சேவை செய்பவர்களுக்கு சுற்றுச்சூழல் நுகர்வோர் பாதுகாப்பு குறித்த பொது நல வழக்குகள் தொடர்வதற்கு சட்ட அறிவை வழங்குவதோடு, கிராமப்புறங்களில் உள்ள பள்ளி மாணவர்கள், கல்லூரி மாணவர்களுக்கு சட்ட உதவி முகாம்களை நடத்துதல். சட்ட உதவி ஆராய்ச்சிகளை செய்வதோடு கூடவே ஆய்வு மேற்கொள்பவர்களை ஊக்கப்படுத்துதல். மேலும் சட்டம் மூலமாகக் கிடைக்கும் மக்களின் உரிமைகளை அவர்களுக்கு உணர்த்துதல் - தன்னார்வ தொண்டு நிறுவனங்களை ஆதிதிராவிடர், பெண்கள், தொழிலாளர்கள் ஆகியோருக்கு சட்ட உதவிகளை செய்ய தூண்டுகோலாக இருந்து, பல்வேறு சட்ட உதவிகளை சமூகத்திற்குக் கிடைக்க மத்திய சட்டப்பணிகள் ஆணைக்குழு ஆவண செய்கிறது.
**மத்தியக் கடல்மீன்வள ஆராய்ச்சி நிலையம்** (*Central Marine Fisheries Research Institute* - CMFRI) இந்திய அரசின் வேளாண்மை அமைச்சகத்தின் வாயிலாக 1947 ஆம் ஆண்டு நிறுவப்பட்டது. இது 1967 ஆம் ஆண்டு இந்திய வேளாண் ஆய்வுக் கழகத்தின் அங்கமானது. இவ்வாய்வு நிறுவனம் கடல் மீன் வளம் அதன் உற்பத்தி பெருக்கம், பாதுகாப்பு ஆகியவற்றைச் சார்ந்து செயல்பட்டு வருகிறது.

இதன் தலைமையகம் தற்போது கேரளாவில் உள்ள கொச்சி நகரத்தில் இயங்கிவருகிறது. இது 1971 ஆம் ஆண்டு தமிழகத்தில் இராமநாதபுரம் மாவட்டத்தின் மண்டபத்திலிருந்து மாற்றப்பட்டதாகும். இது கடல் மீன் வள ஆய்வில் தனக்கென பல வளர்ச்சிகளை உலகளவில் எட்டியுள்ளது.

கொள்கைகள்
---------

இந்நிறுவனம் தனக்கென தலையாயக் கொள்கைகளை இந்திய வேளாண்மை ஆய்வுக் கழகத்தின் ஒப்புதலின் படி செயற்படுத்தி வருகிறது.

* பொருளாதாரத் தனியுரிமைப் பகுதியில் (Exclusive Economic Zone - EEZ) கடல் மீன் வளத்தை சுரண்டுதல் மற்றும் மிதமிஞ்சியிருத்தலைக் கண்காணித்தல்.
* சூற்றுச்சூழல் மாறுபாடுகள் குறித்து மீன் வளத்தில் ஏற்படும் மாறுபாடுகளை உணர்தல்.
* துடுப்புமீன் (Finfish), ஓடுமீன் (Shellfish) மற்றும் இதை தவிர்த்த திறந்த கடல்வெளி வளர்ப்புயிர்களை பிடிப்பதற்கு மற்றும் பெருக்குவதற்கு ஏதுவாக தொழில்முறைகளை உருவாக்கல்.
* கடல் மீன் வளத்தை திட்டமிட்டத் தரவுத்தளத்துடன் தகவர்களஞ்சியமாகச் செயற்பட.
* தொழில்முறையைக் வணிகரீதியாக இடைமாற்ற, முதுநிலை மற்றும் சிறப்பு பயிற்சிகள், கற்பித்தல் மற்றும் நீட்டிக்கப்பட்ட கல்வித்திட்டத்தை நடத்த.
* இக்கடல்மீன்கள் குறித்த விழிப்புணர்ச்சியும் படிப்பினையும் கொடுக்க, என்பன.

ஆய்வு நிலையங்கள்
----------------

இந்நிறுவனம் தனக்கென வெவ்வேறு பகுப்புகளை ஏற்படுத்தி வெவ்வேறு இடங்களில் செயற்படுத்தி வருகிறது. அவை நான்கு பகுப்புகளாக ஏற்படுத்தப்பட்டுள்ளன. அவை மேற்மொள்ளும் பணிகள் குறித்து அதன் செயற்பாடு விரிவாக்கம், அதன் ஆளுமை ஆகியவற்றைக் கொண்டு வட்டார மையம், ஆய்வு மையம், களப்பணிமையம், படிப்பினை மையம் என வகுத்து நடத்தி வருகிறது.

### வட்டார மையம்

இந்நிறுவனம் தனக்கென மூன்று வட்டார மையங்களை நடத்தி வருகிறது. அவை மண்டபம் - தமிழ் நாடு, விசாகப்பட்டினம் - ஆந்திர மாநிலம், வெராவல் - குசராத் மாநிலம் ஆகிய இடங்களில் இயங்குகின்றன. இந்நிறுவனங்கள் ஆய்வு, வளர்ச்சி மற்றும் செயலாக்கம் ஆகியவற்றை முறையே செயற்படுத்தி வருகிறது.

### ஆய்வு மையம்

மேற்குக்கடல் மற்றும் கிழக்குக்கடல் ஆகியவற்றில் மீன் வளம் குறித்து கண்காணிக்க ஏழாய்வு மையங்களை நாடு முழுவதும் மங்களூர், கோழிக்கோடு, மும்பை, விழிஞ்சம், கார்வார், தூத்துக்குடி மற்றும் சென்னை ஆகியவற்றில் செயல்படுத்திவருகிறது.

### களப்பணிமையம்

நாடு முழுவது 14 களப்பணி மையங்கள் உள்ளன. அவை கன்னியாக்குமரி, ஓங்கோல், அலிபாக், பட்டுக்கோட்டை, கொடாய், சிரிக்காகுளம், கோவா, நர்சாபூர், நாகப்பட்டினம், சாம்நகர், பாட்கல், பூரி, கொல்லம், ரத்னகிரி, கடலூர் ஆகியன.

### படிப்பினை மையம்

கிரிசி விக்யான் கேந்தரா என்றப் பெயரில் ஞாரக்கல், கொச்சின் என்னும் இடத்தில் நடத்தி வருகிறது.

மேற்கோள்
--------

1. ↑
2. ↑
மகாசமஸ்தான மடம் என்றும் அழைக்கப்படும் **ஆதிச்சுஞ்சனகிரி** (Adichunchanagiri), இந்தியாவின் கர்நாடக மாநிலம் மண்டியா மாவட்டம், நாகமங்களா வட்டத்தில் உள்ள ஒரு மலை நகரமாகும். கர்நாடகாவின் தலைநகரான பெங்களூருக்கு மேற்கே 110 கி.மீ தொலைவிலும், பெங்களூர்-மங்களூர் தேசிய நெடுஞ்சாலை 48 இலிருந்து வடகிழக்கில் பெல்லூர் குறுக்கு வரை 6 கி.மீ. தொலைவிலும் அமைந்துள்ளது. சிறீஆதிச்சுஞ்சனகிரி மகாசமஸ்தான மடம் கடல் மட்டத்துக்கு மேலே சுமார் 3,300 அடி உயரத்தில் ஒரு பாறை மலையில் அமைந்துள்ளது. இது கர்நாடகாவின் இந்துக்களின் நாதா பரம்பரையும் ஜோகி வழிபாட்டின் ஆன்மீக தலைமையகமும் ஆகும்.

 ஆதிச்சுஞ்சனகிரி மலைகளின் நுழைவாயிலான பெல்லூர் குறுக்குச்சாலை

காலபைரவேசுவரர் கோயில்
---------------------

ஆதிச்சுஞ்சனகிரி மகாசமஸ்தான மடத்தின் சேத்திர கடவுள் காலபைரவேசுவரர். இங்குள்ள பஞ்ச லிங்கங்கள், ஜுவாலா பீடம், தூபி ஆகிய அனைத்தும் பக்தர்களால் வழிபடப்படுகின்றன. குன்றின் உச்சியில் ஆகாச பைரவம் என்ற கோயிலின் புனித குளம் ஒன்று அமைந்துள்ளது. இது பிந்து சரோவரா என்றும் அழைக்கப்படுகிறது. தீபோத்சவத் திட்டங்களுக்காக இரண்டு ஏரிகள் கட்டப்பட்டுள்ளன. ஆகம விதிகளின்படி பழைய பிந்து சரோவராவும் புதுப்பிக்கப்பட்டது.

பின்னணி
-------

சிவபுராணம், கல்வெட்டுகள் மற்றும் நாட்டுப்புறக் கதைகள் போன்றவை இந்த இடத்தைப் பற்றிய குறிப்புகளைக் கொண்டுள்ளன. சித்த சிம்மாசனத்தையும் கணிதத்தையும் நிறுவிய சித்த யோகியிடம் ஆதிருத்ரா இந்த சேத்திரத்தை ஒப்படைத்ததாக புராணங்கள் கூறுகின்றன. தற்போதைய தலைவரான நிர்மலானந்தநாத சுவாமி இந்த மடத்தின் 72 வது தலைவராக உள்ளார். இவர் 2013இல் மடத்தின் தலைவரானார். 1974 முதல் 2013 வரை தலைவர் ஜகத்குரு பத்ம பூஷண் ஸ்ரீ ஸ்ரீ ஸ்ரீ முனைவர் பாலகங்காதரநாத சுவாமிக்குப் பின்னர் இவர் இப்பதவிக்கு வந்தார்.

மேற்கோள்கள்
-----------

வெளி இணைப்புகள்
---------------

|  |  |
| --- | --- |
|  | விக்கிப்பயணத்தில் ***Adichunchanagiri Hills*** என்ற இடத்திற்கான பயண வழிகாட்டி உள்ளது. |

* Official Website of Adhichunchangiri Mahasamsthana Math பரணிடப்பட்டது 2011-12-23 at the வந்தவழி இயந்திரம்
*
**இந்து மல்கோத்ரா குழு**, இந்தியப் பிரதமர் நரேந்திர மோதி 5 சனவரி 2022 அன்று பஞ்சாப் மாநிலத்திற்குள் பயணித்த போது ஏற்பட்ட பாதுகாப்பு மீறல்களை குறித்து விசாரிக்க, உச்ச நீதிமன்றத்தின் தலைமை நீதியரசர் என். வி. இரமணா தலைமையிலான அமர்வு, 12 சனவரி 2022 அன்று முன்னாள் உச்ச நீதிமன்ற நீதியரசர் இந்து மல்கோத்ரா தலைமையிலான குழுவை நியமித்தது. இக்குழுவின் தலைவராக இந்து மல்கோத்திராவும், உறுப்பினர்களாக பஞ்சாப் மற்றும் அரியானா உயர்நீதிமன்றத்தின் தலைமைப் பதிவாளர், தேசியப் புலனாய்வு முகமையின் தலைமை இயக்குநர் இயக்குநர் அல்லது அவரால் பரிந்துரைக்கப்பட்ட இன்ஸ்பெக்டர் ஜெனரல் பதவிக்குக் குறையாத அதிகாரி, சண்டிகர் தலைமை காவல்துறை இயக்குநர் மற்றும் பஞ்சாப் மாநிலத்தின் கூடுதல் காவல்துறை அதிகாரி (பாதுகாப்பு) ஆகியோர் இடம் பெற்றுள்ளனர். இக்குழு பிரதமரின் பஞ்சாப் பயணத்தில் ஏற்பட்ட பாதுகாப்பு மீறல்களை விசாரிப்பதுடன், பாதுகாப்பு மீறல்களுக்கு பொறுப்பானவர்கள் யார் எனக்கண்டறிவதுடன், பிரதமர் மற்றும் அரசியலமைப்புச் செயல்பாட்டாளர்களின் பாதுகாப்பிற்கு என்னென்ன பாதுகாப்புகள் தேவை என்பதை பரிந்துரைக்க்க உச்ச நீதிமன்றம் இந்து மல்கோத்திரா குழுவிடம் கேட்டுள்ளது.

பின்னணி
-------

5 சனவரி 2022 அன்று பஞ்சாப் மாநிலத்தில் பாக்கித்தான் எல்லைப்புறத்தில் அமைந்த பெரோஸ்பூர் மாவட்டத்தில் உள்ள உசைனிவாலா எனுமிடத்திற்கு ரூபாய் 14 ஆயிரம் கோடி செலவில் நலத்திட்டங்கள் தொடக்க விழாவிற்கு செல்கையில் இந்தியப் பிரதமர் நரேந்திர மோதியின் வாகனத் தொடர், மேம்பாலம் ஒன்றில், பஞ்சாப் வேளாண்மை ஆர்ப்பட்டக்காரர்களால் 20 நிமிடங்கள் இடைமறிக்கப்பட்டார். பிரதமரின் பாதுகாப்பு காரணமாக நரேந்திர மோதி விழாவிற்கு செல்லாமல் தில்லி திரும்பினார். இதனால் இவ்விடயம் நாடு முழுவதும் பெரும் சர்ச்சைகளை கிளப்பியது. பிரதமருக்கான பாதுகாப்பு குறைபாடுகள் குறித்து இந்திய அரசும் மற்றும் பஞ்சாப் அரசும் விசாரணைக் குழுக்கள் நியமித்தது. இந்திய உச்ச நீதிமன்றம் இவ்வழக்கில் தலையிட்டு, மத்திய மற்றும் மாநில அரசுகள் நியமித்த விசாரணைக் குழுக்களுக்கு தடைவிதித்ததுடன், நீதியரசர் இந்து மல்கோத்ரா தலைமையிலான குழு பிரதமரின் பஞ்சாப் பயணத்தின் ஏற்பட்ட பாதுகாப்பு மீறல்கள் விசாரிக்க 12 சனவரி 2022 அன்று குழு அமைத்தது.

இதனையும் காணக
-------------

* இந்து மல்கோத்ரா

மேற்கோள்கள்
-----------

1. ↑  SC appoints 5-member panel headed by ex-judge Indu Malhotra to probe PM security breach
2. ↑  Indu Malhotra panel to probe PM security breach
3. ↑  SC appoints Justice Indu Malhotra committee to probe PM security breach
4. ↑  PM Security Lapse : Supreme Court Appoints Former SC Judge Justice Indu Malhotra As Enquiry Committee Head
5. ↑  SC Appoints 5-Member Panel Headed By Ex Judge Indu Malhotra to Probe PM 'Security Breach
6. ↑  SPG sounded alert to Punjab before PM visit
7. ↑  MHA, Punjab to separately probe PM Modi visit security lapse
8. ↑  Punjab forms high-level panel to probe security lapses during PM Modi's visit
கற்காலத்தின் போது சுமார் 45,000 ஆண்டுகளுக்கு முன் வரை வாழ்ந்த மனிதர்கள் மற்றும் மற்ற இன மனிதர்களால் வாழ்விடமாகப் பயன்படுத்தப்பட்ட மங்கோலியப் பகுதியிலிருந்து வெளிப்பட்ட மக்கள் **ஆதி மங்கோலியர்கள்** ஆவர். இப்பகுதியிலிருந்த மக்கள் வெண்கல மற்றும் இரும்புக் காலங்களைக் கடந்து வாழ்ந்தனர். பழங்குடியினக் கூட்டமைப்புகளை ஏற்படுத்தினர். சீன நாகரிகத் தொட்டிலான மஞ்சள் ஆற்றின் நடுச்சமவெளியிலிருந்த ஆரம்பகால அரசியலமைப்புகளுடன் மோதலில் ஈடுபட்டனர். 

ஆதி மங்கோலியர்கள் பல்வேறு பழங்குடியின இராச்சியங்களை அமைத்தனர். இந்த இராச்சியங்கள் முதன்மை நிலையை அடைவதற்காக ஒன்றோடொன்று சண்டையில் ஈடுபட்டன. இந்த இராச்சியங்களில் ஒன்று உரூரன் ககானரசு ஆகும். உரூரன் ககானரசைக் கோக்கு துருக்கியர்கள் தோற்கடித்தனர். முதல் துருக்கியக் ககானரசை அமைத்தனர். தாங்கு அரசமரபின் அதிகரித்து வந்த சக்தியால் துருக்கிய ககானரசு அடிபணிய வைக்கப்பட்டது. உயுகுர் ககானரசை எனிசை கிருகிசுக்கள் அழித்ததன் காரணமாக மங்கோலியப் பீடபூமியில் துருக்கிய ஆதிக்கம் முடிவுக்கு வந்தது.

மங்கோலியர்களை ஒத்திருந்த கிதான் மக்கள் இலியாவோ அரசமரபு என்ற ஒரு சீன அரசமரபைத் தோற்றுவித்தனர். மங்கோலியா, தற்போது உருசியத் தூரக்கிழக்கு எனப்படும் சைபீரியாவின் கிழக்குக் கடற்கரைப் பகுதிகள், வடக்கு கொரியா மற்றும் வட சீனாவை ஆண்டனர். அடுத்த சில நூற்றாண்டுகளுக்கு, நடுச் சமவெளி மீது படையெடுக்கும் மங்கோலியர்களின் கவனத்தைத் திசை திருப்புவதற்காகச் சீனாவிலிருந்த சுரசன்கள் நுட்பத்துடன் மங்கோலியர்களுக்கு இடையில் சச்சரவுகளை ஊக்குவித்தனர்.

12ஆம் நூற்றாண்டில், சிங்கிசு கானால் போரிட்டுக் கொண்டிருந்த பழங்குடியினங்களை ஒன்றிணைக்கவோ அல்லது வெல்லவோ முடிந்தது. அவர்களை ஒரு ஒன்றிணைந்த யுத்தப் படையாக உருப்படுத்தினார். இப்படை உலக வரலாற்றின் மிகப்பெரிய ஒன்றிணைந்த நிலப் பேரரசை அமைத்தது. அது தான் மங்கோலியப் பேரரசு. இப்படை இறுதியில் நடுச்சமவெளியை முழுவதுமாகக் கைப்பற்றியது. சிங்கிசு கான் சீனா மீதான தன் படையெடுப்புகளை கிதான்களின் மேற்கு இலியாவோ அரசமரபு மற்றும் தாங்குடுகளின் மேற்கு சியா அரசமரபு மீது தொடங்கி வைத்தார். சிங்கிசு கானின் பேரன் குபிலாயி கான் தெற்கு சாங் அரசமரபை வெற்றி கொண்டு சீனப் படையெடுப்பை முடித்து வைத்தார். குபிலாயி பிறகு சீனாவின் யுவான் அரசமரபை 1271ஆம் ஆண்டு தோற்றுவித்தார்.

மேலும் காண்க
------------

* மங்கோலியப் பேரரசு
* ஐந்து காட்டுமிராண்டிகள்

உசாத்துணை
---------

1. ↑  Zwyns, Nicolas *et al*. (August 2019). "The Northern Route for Human dispersal in Central and Northeast Asia: New evidence from the site of Tolbor-16, Mongolia". *Scientific Reports* **9**. doi:10.1038/s41598-019-47972-1.. பார்த்த நாள்: May 28, 2022.
2. ↑  Janhunen, Juha (2014). *Mongolian*. Amsterdam: John Benjamins. பக். 4. பன்னாட்டுத் தரப்புத்தக எண்:9789027238252.
3. ↑  "Kublai Khan".
**சிட்னி ஷெல்டன்** (*Sidney Sheldon*, பெப்ரவரி 11, 1917 – ஜனவரி 30, 2007) ஓர் அமெரிக்க எழுத்தாளர் ஆவார். திரைப்படங்கள், தொலைக்காட்சித் தொடர்கள் போன்றவற்றிற்கு திரைக்கதை, வசனம் எழுதியதன் மூலம் பிரபலமானவர். தனது 50வது வயதின் பின்னர் எழுதிய நாவல்கள் உலகை இவரை நோக்கிப் பார்க்க வைத்தது.

இவர் எழுதிய நாவல்களில் உலகப் புகழ் பெற்றவை: *மாஸ்டர் ஒப் த கேம்*, *ரேஜ் ஒப் ஏஞ்சல்ஸ்*, *தி அதர் சைட் ஓஃப் த மிட் நைட்* ஆகியவையாகும்.

இவர் ஒரு யூத இனத்தைச் சேர்ந்தவர் என்பது குறிப்பிடத்தக்கது. இவரின் தாயார் ருசிய யூத இனத்தையும் தந்தை ஜேர்மன் யூத இனத்தையும் சேர்ந்தவர்கள்.

இரண்டாம் உலகப் போரின் போது இவர் விமான ஓட்டியாகப் பணியாற்றினார். Dooms day conspiracy எனும் நாவலில் இதன் தாக்கத்தைக் காணலாம்.

The Naked Face எனும் முதலாவது நாவலை 1969 இல் எழுதினார். அடுத்த நாவல் The Other Side of Midnight விற்பனையில் சாதனை படைத்ததோடு, பல விருதுகளையும் பெற்றது.

இவர் நாவல்கள் ஒரு சாதூரியமான ஒரு பெண் பாத்திரத்தை நோக்கியே அல்லது சுற்றியே நடக்கும். ரமணிச்சந்திரனைப் போல இவருக்கும் பெண் வாசகிகளே அதிகம். திரைப்படங்களில் இல்லாத சுகந்திரம் நாவல் எழுதுவதில் கிடைப்பதால், நாவல் எழுதுவதையே தான் விரும்புவதாக கூறியிருந்தார்.

2005 இல் வெளி வந்த The other side of me, என்ற சுயசரித்தின்படி 17ம் வயதில் தற்கொலை முயற்சி செய்த போதும் அவரது தந்தையால் காப்பற்றப்பட்டாராம்.

சிட்னி ஷெல்டன் 2007ல் நியூமோனியாவால் பாதிக்கப்பட்டு இறந்தார்.

இவர் எழுதியுள்ள நாவல்கள்
------------------------

* The Naked Face (1970)
* The Other Side of Midnight (1973)
* A Stranger in the Mirror (1976)
* Bloodline (1977)
* Rage of Angels (1980)
* Master of the Game (1982)
* If Tomorrow Comes (1985)
* Windmills of the Gods (1987)
* The Sands of Time (1988)
* Memories of Midnight (1990)
* The Doomsday Conspiracy (1991)
* The Stars Shine Down (1992)
* Nothing Lasts Forever (1994)
* Morning, Noon and Night (1995)
* The Best Laid Plans (1997)
* Tell Me Your Dreams (1998)
* The Sky is Falling (2001)
* Are You Afraid of the Dark? (2004)
* Catoplus Terror

வெளி இணைப்பு
------------

* Official Website பரணிடப்பட்டது 2007-12-10 at the வந்தவழி இயந்திரம்
* 1987 audio interview with Sidney Sheldon at Wired for Books.org பரணிடப்பட்டது 2006-02-26 at the வந்தவழி இயந்திரம் by Don Swaim
* Two Sidney Sheldon Interviews பரணிடப்பட்டது 2007-02-22 at the வந்தவழி இயந்திரம் on *Sidewalks Entertainment*
* Sheldon's death obituary at NYTimes.com
**ஆப்பிரிக்காவின் நேர வலயங்கள்**:  

|  |  |
| --- | --- |
|  UTC-01:00  | கேப் வர்டி நேரம் |
|  UTC±00:00  | கிரீன்விச் இடைநிலை நேரம் |
|  UTC+01:00  | * மத்திய ஐரோப்பிய நேரம்
* மேற்கு ஆப்பிரிக்கா நேரம்
 |
|  UTC+02:00  | * மத்திய ஆப்பிரிக்க நேரம்
* கிழக்கு ஐரோப்பிய நேரம்
* எகிப்திய சீர் நேரம்
* தென்னாப்பிரிக்க சீர் நேரம்
 |
|  UTC+03:00  | கிழக்கு ஆப்பிரிக்க நேரம் |
|  UTC+04:00  | * மொரிசியசு நேரம்
* சீசெல்சு நேரம்
 |

**a** கேப் வர்டி தீவுகள் ஆப்பிரிக்கப் பெரு நிலத்தின் மேற்கே உள்ளது.  
**b** மொரிசியசு, சீசெல்சு ஆகியன மடகாசுகரின் கிழக்கேயும் வட-கிழக்கேயும் முறையே உள்ளன.

**மத்திய ஆப்பிரிக்க நேரம்** 'அல்லது' 'கேட்' 'என்பது மத்திய மற்றும் தெற்கு ஆப்பிரிக்காவில் பயன்படுத்தப்படும் நேர வலயம் ஆகும். இந்த மண்டலம் ஒருங்கிணைந்த அனைத்துலக நேரத்திற்கு இரண்டு மணி நேரத்திற்கு முன்னதாகவே உள்ளது. இந்நேர வலயமானது அருகேயுள்ள தெற்கு ஆப்பிரிக்க சீர் நேரம் மற்றும் கிழக்கு ஐரோப்பிய நேரம் ஆகியவற்றை ஒத்திருக்கிறது.

இந்த நேர மண்டலம் பூமத்திய ரேகைப் பிராந்தியத்தில் முக்கியமாக இருப்பதால், ஆண்டு முழுவதும் எவ்விதமான மாற்றங்கள் எதுவும் இல்லை, எனவே பகல் நேர சேமிப்பு காலம் தேவைப்படாது.

மத்திய ஆப்பிரிக்கா நேரம் பின்வரும் நாடுகளில் பயன்படுத்தப்படுகிறது:

* புருண்டி
* போட்சுவானா
* எகிப்து (கிழக்கு ஐரோப்பிய நேரம் அவதானிக்கப்படுகிறது)
* காங்கோ மக்களாட்சிக் குடியரசு (eastern)
* லிபியா
* மலாவி
* மொசாம்பிக்
* நமீபியா
* ருவாண்டா
* சாம்பியா
* சிம்பாப்வே

பின்வரும் நாடுகள் மத்திய ஆப்பிரிக்க நேர மண்டலத்திற்கு பதிலாக தெற்கு ஆப்பிரிக்க நேரமண்டலத்தினை பயன்படுத்துகிறது

* லெசோத்தோ
* தென்னாப்பிரிக்கா
* சுவாசிலாந்து

சான்றுகள்
---------

1. ↑  "EAT Time". World Time Zones.Org. 30 மே 2012 அன்று மூலம் பரணிடப்பட்டது. 29 April 2012 அன்று பார்க்கப்பட்டது.
**இராஷ்மி உர்த்வர்தேஷ்** (Rashmi Urdhwareshe) (பிறப்பு 1959கள்) **இராஷ்மி ரனதே** என்ற பெயருடன் பிறந்த இவர், இந்தியாவைச் சேர்ந்த வாகன பொறியாளர் ஆவார். இவர் இந்திய தானியங்கி ஆராய்ச்சி சங்கத்தின் இயக்குநராக உள்ளார். மார்ச் 2020இல் இவர் இந்தியாவில் பெண்களுக்கு வழங்கப்படும் மிக உயர்ந்த நாரி சக்தி விருது விருதைப் பெற்றார்.

வாழ்க்கை
--------

உர்த்வர்தேஷ் 1959இல் நாக்பூரில் பிறந்தார். 1977 ஆம் ஆண்டில் நாக்பூர் விசுவேசுவரயா தேசிய தொழில்நுட்பக் கழகத்தில் மின்பொறியியல் பட்டம் பெற்றார். பின்னர் புனே பொறியியல் கல்லூரியில் தானியங்கி பொறியியலில் முதுகலைப் படிப்பை முடித்தார். தானியங்கி பொறியியல் என்பது இந்தியாவில் ஒரு பெண்ணுக்கு அசாதாரணமான மற்றும் சவாலான வாழ்க்கைத் தேர்வாக இருந்தது. பொறியியல் கல்லூரியில் சில பெண்கள் இருந்தாலும், இத்துறை பொதுவாக ஆண்களும் பாதுகாப்பாக இருந்தது. 

 இந்தியக் குடியரசுத் தலைவர் ராம் நாத் கோவிந்த், நாரி சக்தி விருதினை இராஷ்மி உர்த்வரேஷுக்கு வழங்கினார். உடன் மகளிருக்கான அமைச்சர் இசுமிருதி இரானி 
இவர் மின் பொறியியலில் பயிற்சி பெற்றார். மேலும் சோதனை இயந்திரங்களின் இயக்க உமிழ்வு கட்டுப்பாட்டில் கட்டுப்பாடுகளை உருவாக்க உதவுகிறார். உமிழ்வை அளவிடும் முறைகளை உருவாக்க இவர் உதவினார். இவரது நிபுணத்துவத்தின் பகுதிகளாக வாகன பாதுகாப்பு, வெளியேற்றக் கழிவு வளி, சுற்றுப்புற காற்றின் தரம், மின் இயக்கம், நிலையான போக்குவரத்து, வாகன ஒழுங்குமுறை, ஒத்திசைவு போன்றவை இருந்தது. மொத்த தர மேலாண்மையில் நிபுணராக இருந்த இவர், அந்தத் துறை சார்ந்த ஒரு புத்தகத்தையும் இணைந்து எழுதியுள்ளார். 

இவர் ஒரு பெண்ணாக விளையாட்டில் ஆர்வமாக இருந்தார். சித்தார் இசைக்கக் கற்றுக்கொண்டார், காலப்போக்கில் இவர் தனது மாநிலத்திற்காக பிரிட்ஜ் விளையாட்டில் ஒரு வெற்றியாளாராக இருந்தார்.  2014 ஆம் ஆண்டில் இந்தியாவின் தானியங்கி ஆராய்ச்சி சங்கத்தின் அடுத்த இயக்குநராக தேர்வு செய்யப்பட்டார்.

விருதுகள்
---------

2019 ஆம் ஆண்டில் இவர் செய்த பணி, இந்தியாவில் பெண்களுக்கான மிக உயர்ந்த விருதுடன் மார்ச் 2020 இல் அங்கீகரிக்கப்பட்டது. வாகன ஆராய்ச்சி மற்றும் மேம்பாட்டில் 35 ஆண்டுகளுக்கும் மேலாக இவர் செய்த பணிகளை அங்கீகரித்து இந்தியக் குடியரசுத் தலைவர் ராம் நாத் கோவிந்த் நாரி சக்தி விருது வழங்கினார்.  பெண்கள் அதிகாரம் பெறுவதற்காக விதிவிலக்காக பணியாற்றிய பெண்களுக்கு இந்த விருது வழங்கப்படுகிறது. விழாவில் பிரதமர் நரேந்திர மோதி இவரை பாராட்டினார்.

சொந்த வாழ்க்கை
--------------

இவரது கணவர் ஹேமந்த் உர்த்வர்தேஷும் ஒரு பொறியாளர். இராஷ்மி ஜெர்மனியில் ஆறு மாதங்கள் இருந்தபோது இவரது கணவர் பதினான்கு மாத குழந்தையான சரங் உர்த்வர்தேஷை கவனித்துக்கொண்டார்.

மேற்கோள்கள்
-----------

1. 1 2 3  www.ETAuto.com. "Educating girls will bring significant changes in society: Rashmi Urdhwardeshe, ARAI Director - ET Auto". *ETAuto.com* (ஆங்கிலம்). 2020-04-04 அன்று பார்க்கப்பட்டது.
2. 1 2 3  "36 years' efforts reached its zenith today: Nari Shakti award winner Rashmi Urdhwardeshe". *The Indian Express* (ஆங்கிலம்). 2020-03-08. 2020-04-04 அன்று பார்க்கப்பட்டது.
3. 1 2  "Women of Mettle – Rashmi Urdhwareshe, Director, ARAI". *motorindiaonline.in*. 2020-07-13 அன்று பார்க்கப்பட்டது.
4. ↑  "Educating Girls Will Bring Significant Changes In Society: Rashmi Urdhwardeshe". *BW Education* (ஆங்கிலம்). 2020-04-04 அன்று பார்க்கப்பட்டது.
சிட்னி துறைமுகத்தின் தோற்றம்
பாலத்தின் கட்டுமானத்திற்கு 6,000,000 ஆணிகள் பயன்படுத்தப்பட்டன.
**சிட்னி துறைமுகப் பாலம்** (*Sydney Harbour Bridge*) என்பது சிட்னி துறைமுகத்தின் குறுக்கே அமைந்துள்ள உருக்கினாலான வளைவுப் பாலம் (*arch bridge*) ஆகும். இது தொடருந்து, தானுந்து, நடைபாதை மற்றும் ஈருருளி வழிகள் மூலம் சிட்னி மத்திய வர்த்தகப் பகுதியையும் (CBD), வடக்கு சிட்னியையும் இணைக்கும் போக்குவரத்து பாலமாக விளங்குகின்றது. சிட்னி பாலமும் இதன் அருகே அமைந்திருக்கும் ஓப்பரா மாளிகையும் சிட்னிக்கும் அவுஸ்திரேலியாவுக்கும் பெருமையைத் தரக்கூடிய சின்னங்களாகும். இந்த மேம்பாலத்தின் வளைந்த தோற்றம் காரணமாக உள்ளூர் மக்களால் இது "கோர்ட்டுக் கொழுவி" (*Coathanger*) என்று அழைக்கப்படுகின்றது..

1967 ஆம் ஆண்டு வரை இதுவே சிட்னியின் மிகப்பெரும் கட்டமைப்பாக இருந்தது. கின்னஸ் உலக சாதனைகளின் படி இப்பாலமே உலகின் மிக அகலமான பாலமாகும். அத்துடன் உருக்கினாலான மிக உயரமான பாலமும் ஆகும். இதன் அதி உயர் புள்ளி பாலத்தில் இருந்து 134 மீட்டர்கள் (429.6 அடி) ஆகும். இது உலகின் நான்காவது நீளமான வளைவுப் பாலமாகும்.

வரலாறு
------

1815 ஆம் ஆண்டு *பிரான்சிஸ் கிறீன்வே* என்பவரால் திட்டமிடப்பட்டு சிட்னி துறைமுகத்தின் வட, தென்முனைகளுக்கான தொடுப்பாக இது கொள்கை அளவில் ஏற்றுக்கொள்ளப்பட்டது. ஆனாலும் 1900 ஆம் ஆண்டு வரை வரைபட மாதிரிகளுக்காகக் காலம் செலவழிந்தது. பின்னர் முதலாம் உலகப் போரைத் தொடந்து பொதுவான ஒரு நிர்மாண மாதிரிப்படத்தை "ஜே. பிறாட்ஃபீல்ட்" என்பவரின் தலைமையில் நிபுணர்கள் குழு தயாரித்தனர். அதனைத் தொடர்ந்து உலகளாவிய ரீதியில் இதை நிர்மாணிப்பதற்கான கேள்விப் பத்திரங்கள் நியூ சவுத் வேல்ஸ் மாநில அரசினால் கோரப்பட்டு 1922 ஆம் ஆண்டு இங்கிலாந்து மிடில்ஸ்பரோவைச் சேர்ந்த "டோர்மன் லோங் அன் கோ" என்ற நிறுவனத்திடம் இதன் கட்டுமானப் பணிகள் ஒப்படைக்கப்பட்டது.

1924 ஆம் ஆண்டு ஆரம்பிக்கப்பட்ட மேம்பாலம் கட்டும் பணிகள் 1400 தொழிலாளர்களுடன் 8 ஆண்டுகள் காலத்தில் 4.2 மில்லியன் பவுண்ட் செலவில் பாலம் நிர்மாணிக்கப்பட்டது. 6 மில்லியன் ஆணிகளும் 53000 தொன் உருக்கும் இதற்குப் பயன்படுத்தப்பட்டன. 1932 ஆம் ஆண்டு மார்ச் 19 ஆம் திகதி நியூ சவுத் வேல்ஸ் முதல்வர் "ஜோன் லாங்" இப்பாலத்தை அதிகாரபூர்வமாகத் திறந்து வைத்தார். தற்போது 8 வாகனச் சாலைகள் 2 தொடருந்து தடங்கள் கொண்டு அமைந்திருக்கின்றன. ஆரம்பத்தில் ட்ராம் வண்டிக்கான வழித்தடமொன்றும் இருந்தது. 1950 டிராம் சேவை நிறுத்தப்பட்டது.

மேற்கோள்கள்
-----------

1. 1 2  "7BridgesWalk.com.au". *Bridge History*. 2007-03-27 அன்று மூலம் பரணிடப்பட்டது. 2008-03-18 அன்று பார்க்கப்பட்டது. Unknown parameter `|accessdaymonth=` ignored (உதவி); Unknown parameter `|accessyear=` ignored (உதவி)

வெளி இணைப்புகள்
---------------

* சிட்னி ஹாபர்பிரிட்ஜில் நடக்கலாம், வாங்க பரணிடப்பட்டது 2016-03-13 at the வந்தவழி இயந்திரம்
* சிட்னி நகர கவுன்சில்
* பாலத்தின் மீது ஏறுதல்
* 75வது ஆண்டு நிறைவு விழாக்கள் பரணிடப்பட்டது 2010-08-31 at the வந்தவழி இயந்திரம்
**மத்திய சமசுகிருதப் பல்கலைக்கழகம்** (*Central Sanskrit University*) இந்தியாவின் புதுதில்லி நகரில் அமைந்துள்ளது. முன்னதாக இது இராசுட்ரிய சமசுகிருத சன்சுதான் என்ற பெயரில் அழைக்கப்பட்டு வந்தது. 1970 ஆம் ஆண்டில் சமசுகிருத மொழியை மேம்படுத்துவதற்காக இப்பல்கலைக்கழகம் தொடங்கப்பட்டது.  பல்கலைக்கழகம் இந்திய அரசாங்கத்தின் மனித வள மேம்பாட்டு அமைச்சகத்தின் கீழ் செயல்படுகிறது. இளநிலை, முதுநிலை மற்றும் முனைவர் பட்டங்கள், இளநிலை கல்வியியல் மற்றும் முதுநிலை கல்வியியல் பட்டங்களுக்கான கற்பித்தல் இங்கு நடைபெறுகிறது. 

2020ஆம் ஆண்டு மார்ச்சு மாதத்தில் இந்தியப் பாராளுமன்றம் மத்திய சமசுகிருத பல்கலைக்கழக சட்டத்தை நிறைவேற்றியது. இச்சட்டத்தின்படி நிகர்நிலைப் பல்கலைக்கழக நிலையிலிருந்து மூன்று பல்கலைக்கழகங்கள் மத்தியப் பல்கலைக்கழகம் என்ற உயர் தகுதிக்கு மேம்படுத்தப்பட்டன. 1962ஆம் ஆண்டு தொடங்கப்பட்ட சிறீ லால் பகதூர் சாசுதிரி தேசிய சமசுகிருத பல்கலைக்கழகம் மற்றும் 1961ஆம் ஆண்டு தொடங்கப்பட்ட தேசிய சமசுகிருதப் பல்கலைக்கழகம் போன்றவையும் இத்தகுதியைப் பெற்ற மற்ற இரண்டு பல்கலைக்கழகங்களாகும்.

மேற்கோள்கள்
-----------

1. ↑  Pathak, Vikas (11 May 2015). "Save our jobs, demand Sanskrit professors". *Hindustan Times*.. பார்த்த நாள்: 21 June 2018.
2. ↑  "Central Sanskrit Universities Act, 2020". *The Gazette of India* (இந்திய அரசு). 25 March 2020.. பார்த்த நாள்: 22 November 2020.
3. ↑  "மத்திய சமஸ்கிருத பல்கலைக்கழகங்கள் மசோதா: மக்களவையில் தாக்கல்". *Hindu Tamil Thisai*. 2021-06-11 அன்று பார்க்கப்பட்டது.

புற இணைப்புகள்
--------------

* அதிகாரப்பூர்வ இணையதளம்
**ஆதி சக்தி பீடங்கள்** என்றும் "சார் சக்தி தாம்கள்" என்றும் அழைக்கப்படும் நான்கு சக்தி கோவில்கள் பற்றி காளிகா புராணத்தில் கூறப்பட்டுள்ளது. இந்து சமயத்தில் சாக்த மதப் பிரிவினர் இக்கோவில்களுக்குச் சென்று வணங்குவதை வழக்கமாகக் கொண்டுள்ளனர். சாக்த பிரிவைச் சேர்ந்தோர் மட்டுமல்லாது பலரும் வழிபடும் கோவில்களாக இந்த நான்கு தலங்களும் விளங்குகின்றன.

காளிகா புராணத்திலுள்ள ஆதி சக்தி பீடங்கள் பற்றிய ஸ்தோத்திரம்
-----------------------------------------------------------

பிமலா பாத கண்டச்ச, ஸ்தன கண்டச்ச தாரிணி,  

காமாக்‌ஷ்யா யோனி கண்டச்ச, முக்க கண்டச்ச காளிகா  

அங்க ப்ரத்யங்க ஸங்கேன விஷ்ணு சக்ர க்‌ஷைதா நச்ச.

இதில் கூறப்படும் நான்கு கோவில்கள் இருப்பிடம் - உடல் பகுதி - தேவியின் பெயர் என்ற வரிசையில் தரப்பட்டுள்ளன.

1. பூரி ஜகந்நாத் கோயில் வளாகத்தின் உள்ளே, ஒடிசா (விமலா தேவி சக்தி பீடக் கோவில்) – பாதம் - விமலா தேவி
2. பெர்ஹாம்பூர், ஒடிசா (தாராதாரிணி சக்தி பீடக் கோவில்) – மார்பகங்கள் - தாரா தாரிணி
3. கவுகாத்தி, அசாம் (காமாக்யா கோவில்) - யோனி - காமாக்யா தேவி
4. கொல்கத்தா, மேற்கு வங்கம் (காளிகாட் காளி கோயில்) – முகம் - தக்‌ஷிண காளிகா

இவற்றையும் பார்க்கவும்
----------------------

1. காமாக்யா கோவில்
2. காளிகாட் காளி கோயில்
3. விமலா தேவி சக்தி பீடக் கோவில்
4. சக்தி பீடங்கள்
5. தாராதாரிணி சக்தி பீடக் கோவில்

வெளி இணைப்புகள்
---------------

* www.shaktipeethas.org பரணிடப்பட்டது 2015-05-18 at the வந்தவழி இயந்திரம்
* www.shaktipith.com பரணிடப்பட்டது 2015-03-17 at the வந்தவழி இயந்திரம்
* அம்மனின் 51 சக்தி பீடங்கள் - தினமலர் கோயில்கள்

மேற்கோள்களும் குறிப்புகளும்
---------------------------
**கோரி ஜான்சன்** (Kory Johnson) அமெரிக்க மாநிலமான அரிசோனாவைச் சேர்ந்த ஒரு சுற்றுச்சூழல் ஆர்வலர் ஆவார்.

1991 ஆம் ஆண்டில் ஒன்பது வயது சிறுமியாக இருந்தபோதே கோரி ஜான்சன் தனது உள்ளூர் பகுதியில் கொட்டப்படும் அபாயகரமான கழிவுக் குப்பைகளைத் தடுக்க பாதுகாப்பான சூழலுக்காக குழந்தைகள் என்ற வெற்றிகரமான அமைப்பைத் தொடங்கிவிட்டார். 1996 ஆம் ஆண்டில் கோரி அரசு சார்பற்ற தன்னார்வ சுற்றுச்சூழல் பாதுகாப்பு சமூக சேவை அமைப்பான கிரீன்பீசு அமைப்பில் சேர்ந்தார். அரிசோனா மாநிலத்தில் **டை**குளோரோ **டைபீ**னைல் **டிரை**குளோரோ ஈத்தேன் எனப்படும் டி.டி.டி- கலப்படம் செய்யப்பட்ட கழிவுகள் கொட்டப்படுவதற்கு எதிராக போராட்டங்களை ஒழுங்கமைக்க உதவினார். 

நச்சு மற்றும் அணு மாசுபாட்டிற்கு எதிரான கோரியின் முயற்சிகளுக்காக 1998 ஆம் ஆண்டில் இவருக்கு கோல்ட்மேன் சுற்றுச்சூழல் பரிசு  வழங்கப்பட்டது. 

அமெரிக்க மற்றும் மெக்சிகன் அமெரிக்க வம்சாவளியைச் சேர்ந்த கோரி ஜான்சன்   கலிபோர்னியாவின் வார்டு பள்ளத்தாக்கில் அரசாங்க கதிரியக்கக் கழிவுக் குப்பை கொட்டப்படுவதை எதிர்த்து பூர்வீக அமெரிக்கர்கள் மற்றும் பிற குழுக்களுடன் சேர்ந்து பணியாற்றினார்.

மேற்கோள்கள்
-----------

1. ↑  Women's Studies Quarterly, Spring/Summer 2001, p. 144.
2. ↑  "Kory Johnson". *goldmanprize.org*. March 6, 2012 அன்று மூலம் பரணிடப்பட்டது. November 27, 2007 அன்று பார்க்கப்பட்டது.
**இரிச்சர்டு எல்லிசு கார்சன்** (*Richard Ellis Carson*) என்பவர் ஓர் அமெரிக்க ஆராய்ச்சியாளர் ஆவார். உயிர்மருத்துவப் பொறியாளரான இவர் தற்பொழுது யேல் பல்கலைக்கழகத்தில் கதிரியக்கம் மற்றும் உயிர்மருத்துவ உருவரைவு பேராசிரியராக உள்ளார். வளர்ப்பு விலங்கு மையத்தின் இயக்குநர், உயிர்மருத்துவப் பொறியியல் பட்டப் படிப்பு கல்லூரியின் இயக்குநர் என பல பொறுப்புகளை வகிக்கிறார். இரிச்சர்டின் ஆராய்ச்சி பாசிட்ரான் உமிழ்வு வரைவியுடன் மனிதர்கள் மற்றும் விலங்குகளை ஆய்வு செய்ய கணித நுட்பங்களைப் பயன்படுத்துவதை மையமாகக் கொண்டுள்ளது.

  

இரிச்சர்டு கார்சன் 1977 ஆம் ஆன்டு பிரவுன் பல்கலைக்கழகத்தில் பயன்பாட்டு கணித-உயிரியலில் அறிவியல் பாடத்தில் இளநிலை பட்டம் பெற்றார். 1983 ஆம் ஆண்டு லாசு ஏஞ்சல்சில் உள்ள கலிபோர்னியா பல்கலைக்கழகத்தில் தனது முனைவர் பணியை முடித்தார்.

2016 ஆம் ஆண்டில், கார்சனுக்கு கதிரியக்க ஆராய்ச்சி அகாடமியிலிருந்து புகழ்பெற்ற புலனாய்வாளர் விருது வழங்கப்பட்டது. 2017 ஆம் ஆண்டில், பட மறுசீரமைப்பு, படியெடுப்பு இயக்க மாதிரியாக்க நுட்பங்கள்
மற்றும் புதிய கதிரியக்க மருந்துகளுக்கான கணித மற்றும் புள்ளியியல் முறைகளின் வளர்ச்சி மற்றும் பயன்பாடு உள்ளிட்ட பாசிட்ரான் உமிழ்வு வரைவியல் அளவிடுதல் துறை பங்களிப்புகளுக்காக மின்சார மற்றும் இலத்திரனியல் பொறியியலாளர்கள் நிறுவனத்தால் அங்கீகரிக்கப்பட்டார். கார்சன் 2019 ஆம் ஆண்டு முதல் மின்சார மற்றும் இலத்திரனியல் பொறியியலாளர்கள் நிறுவனத்தின் சக உறுப்பினராகவும் இருந்து வருகிறார்.

மேற்கோள்கள்
-----------

1. ↑  "Dr. Richard Carson, Ph.D. | Neuroinformatics Research Group". *nrg.wustl.edu*. 2022-02-05 அன்று பார்க்கப்பட்டது.
2. 1 2  "Richard Carson, PhD". *medicine.yale.edu* (ஆங்கிலம்). 2022-02-05 அன்று பார்க்கப்பட்டது.
3. ↑  anonymous. "Richard Carson Wins IEEE Award". *Yale School of Engineering & Applied Science* (ஆங்கிலம்). 2022-02-05 அன்று பார்க்கப்பட்டது.

|  |  |
| --- | --- |
| ஆளுமைக் கட்டுப்பாடு: கல்விசார் இதை விக்கித்தரவில் தொகுக்கவும் | 
* DBLP
* Google Scholar
* ORCID
* ResearcherID

 |
**ஆதி கங்கா** (*Adi Ganga*) இந்தியாவின் கொல்கத்தா பகுதியில் ஊக்ளி ஆற்றின் ஒரு பகுதியாக இருந்த ஓர் ஓடையாகும். கோவிந்தபூர் கிரீக்கு மற்றும் டோலி கால்வாய் என்ற பெயர்களாலும் இது அழைக்கப்பட்டது. 15 மற்றும் 17 ஆம் நூற்றாண்டுகளுக்கு இடையில் ஊக்ளி ஆற்றின் முக்கிய நீரோட்டமாக இருந்தது. ஆனால் இயற்கை காரணங்களால் இறுதியில் வறண்டு போனது.

வரலாறு
------

18 ஆம் நூற்றாண்டில், இந்தியாவில் இருந்த பிரித்தானிய காலனித்துவ அரசாங்கம் ஆதி கங்கையின் பழைய பாதையின் ஒரு பகுதிக்கு புத்துயிர் அளிப்பதற்காக டோலி கால்வாயின் அகழ்வாராய்ச்சிக்கு ஓர் ஆணையத்தை நியமித்தது. கடலில் செல்லும் கப்பல்களுக்கு மிகவும் நேரடியான மற்றும் ஒரு நடைமுறை வழியை உருவாக்குவதற்காக இது செய்யப்பட்டது. ஏனெனில் அப்போதிருந்த பாதை சுற்றுப்பாதையாகவும் மழைக்காலத்தில் நாட்டுப்படகுகளின் இயக்கத்திற்கு நடைமுறைக்கு மாறானதாகவும் இருந்தது. 

டோலி கால்வாயின் அகழ்வாராய்ச்சி குறிப்பிடத்தக்க சுற்றுச்சூழல் மற்றும் சமூக செலவுகளைக் கொண்டிருந்தது, ஏனெனில் இது ஆதி கங்கையின் சீரழிவுக்கு வழிவகுத்தது. அதன் கரையோரங்களில் நிறுவப்பட்ட மலைத்தொடர்கள் (நீர்நிலைக்கு செல்லும் படிகள்) மற்றும் பிற கலாச்சார அடையாளங்களையும் இழக்க வழிவகுத்தது. 

1960 ஆம் ஆண்டுகளில், சுத்திகரிக்கப்படாத தொழிற்சாலை மற்றும் வீட்டுக் கழிவுகளை அதில் கொட்டியதால், நீர்ப்பாதை அதன் உயிர்ச்சக்தியை இழந்து, கால்வாய் வடிகாலாக மாறியது. 

இன்று, ஆதி கங்கை மிகவும் மாசுபட்டுள்ளது மற்றும் சுற்றியுள்ள சமூகங்களுக்கு சுற்றுச்சூழல் மற்றும் பொது சுகாதார கவலைகளின் ஆதாரமாக உள்ளது.

மேற்கோள்கள்
-----------

1. 1 2 3 4 5  "The Adi Ganga: A Forgotten River in Bengal". December 25, 2022 அன்று பார்க்கப்பட்டது.
2. ↑  Roy, Niharranjan, *Bangalir Itihas, Adi Parba*, (in வங்காள மொழி), first published 1972, reprint 2005, p. 126, Dey’s Publishing, 13 Bankim Chatterjee Street, Kolkata, ISBN 81-7079-270-3
Airport in செண்டு நகர், இராவுர்கேலாவார்ப்புரு:SHORTDESC:Airport in செண்டு நகர், இராவுர்கேலா**இராவுர்கேலா விமான நிலையம்** (*Rourkela Airport*)(IATA: RRK,  ICAO: VERK) என்பது ஒடிசா மாநிலத்தில் உள்ள எஃகு நகரமான ராவுர் கேலாவுக்கு மேற்கே 6 கிலோமீட்டர் தொலைவில் உள்ள செண்ட் நகருக்கு அருகில் அமைந்துள்ள உள்நாட்டு விமான நிலையமாகும். இந்த விமான நிலையம் பெரும்பாலும் ரூர்கேலாவுக்கு வருகை தரும் பிரமுகர்கள், குறிப்பாக இந்திய உருக்கு ஆணையம் (SAIL) மற்றும் பிற முக்கியப் பிரமுகர்கள் பயன்படுத்தும் விமான நிலையமாக உள்ளது. பயணிகள் விமானத்தினை இயக்கும்பொருட்டு நிலையத்தின் முனையம் மேம்படுத்தப்பட்டு வருகிறது. உதான் திட்டத்தின் கீழ் திட்டமிடப்பட்ட விமானங்கள் தொடங்கப்பட இருந்தன, ஆனால் இது செயல்படவில்லை. விமான நிலையத்தின் வணிக பயன்பாட்டிற்கான உரிமம் ஜனவரி 2019இல் வழங்கப்பட்டது.

மேற்கோள்கள்
-----------

1. ↑  "Great Circle Mapper".
2. ↑  "Rourkela on ch-aviation". *ch-aviation*.
3. ↑  "Wait continues for Rourkela airport opening". *The New Indian Express*.

வெளி இணைப்புகள்
---------------

* 

* பொதுவகத்தில் இராவுர்கேலா விமான நிலையம் தொடர்பாக ஊடகக் கோப்புகள் உள்ளன.
கூழ்மப்பிரிப்பு கருவி, சிறுநீரகச் செயலிழப்பின்போது சிறுநீரகங்களுக்கு மாற்றாக பயன்படுத்தப்படுகிறது.
**சிறுநீரகச் செயலிழப்பு**  (Renal failure or kidney failure), முன்னதாக **சிறுநீரக பற்றாமை**, என்ற மருத்துவ நிலை சிறுநீரகங்கள் குருதியிலிருந்து நச்சுப் பொருட்களையும் கழிவுப் பொருட்களையும் தேவையான அளவில் வடிகட்டாது இருப்பதாகும். இது உடனடியாகத் தாக்கும் (கடிய சிறுநீரகக் காயம்) மற்றும் நாள்பட்ட (நெடுநாள் சிறுநீரகக் கோளாறு) செயலிழப்பு என இருவகைப்படும்; பல்வேறு மருத்துவ நிலைகளும் நோய்களும் இவற்றில் ஒன்று வரக் காரணமாக அமையலாம்.

சிறுநீரகத்தில் உள்ள குளோமெரூல் எனப்படும் சிறுநீரகச் குறுங்குழல்களில் நீர்வடி வீதம் குறைவதே சிறுநீரகச் செயலிழப்பு எனப்படுகிறது. குருதியில் சீரம் கிரியாட்டின் அளவு கூடுதலாவது குறித்து உயிர்வேதியியலில் சிறுநீரகச் செயலிழப்பு அறியப்படுகிறது. சிறுநீரகத்தின் கோளாறினால் உடலில் நீர்மத்தின் அளவு வழக்கத்திற்கு மாறாக கூடுதலாவது, குழம்பிய அமில அளவுகள், வழக்கத்திற்கு மாறான அளவுகளில் பொட்டாசியம், கால்சியம், பாசுபேட்கள் தவிர நாள்பட இருந்தால் இரத்த சோகை மற்றும் உடைந்த எலும்புகள் ஒன்றுசேர தாமதமாவது போன்ற அறிகுறிகளைக் காணலாம். தோன்றிய காரணத்தையொட்டி சிறுநீரில் குருதியோ புரதமோ வெளிப்படலாம். நீண்டகால சிறுநீரகச் செயலிழப்பு மற்ற (இதயக்குழலிய நோய்) போன்ற நோய்களைத் தீவிரமாக பாதிக்கிறது.

வெளியிணைப்புகள்
---------------

* Connecting dialysis community around the World (US) பரணிடப்பட்டது 2015-11-16 at the வந்தவழி இயந்திரம்
* National Kidney Foundation (US)
* The Kidney Foundation of Canada(CA)
**சிறுநல்லாள்** என்பவர் தேவ உலக மங்கையான ரம்பையின் மனித பிறப்பு ஆவார். இவர் சின்ன நல்லக்காள் என்றும் அறியப்படுகிறார்.

புராணக் கதை
-----------

தேவ கன்னிகளான ரம்பையும், ஊர்வசியும் தேவலோகத்தில் ஆடல்கலையில் திளைத்திருந்தனர். அப்பொழுது அங்கு வருகை தந்த குரு பகவானை ஆடல்கலையின் தாக்கத்தினால் உணராமல் போனார்கள். இந்து தர்மத்தின் அடிப்படையில் குருவிற்கு வணக்கம் செலுத்தி பணிவது கடமையாகும். அதனை இருவரும் மறந்தனர் என குருபகவான் கோபம் கொண்டார். இருவரையும் மானுட வடிவில் இரட்டைக் குழந்தைகளாக பிறக்க சாபமிட்டார். அதனால் சிறுநல்லாளாக ரம்பையும், பெருநல்லாளாக ஊர்வசியும் முக்தி என்பவரின் மகளாக பிறந்தனர்.

முக்தி இறைவனுக்கு தொண்டு செய்யும் தாசியாவார். அதனால் சிறுநல்லாலும், பெருநல்லாளும் சிவவழிபாட்டில் ஆர்வம் கொண்டனர். இவர்களின் வழிபாட்டில் மனம் மகிழ்ந்த சிவபெருமான், இவர்களின் வறுமையை போக்குவதற்காக இரண்டு மலைக்குன்றுகளை பொன்னாக மாற்றினார். அம்மலைகள் பொன்மலை, கனககிரி என்று அறியப்படுகின்றன.

இவற்றையும் காண்க
----------------

* ஈரோடு ஆருத்ரா கபாலீஸ்வரர் கோயில்
* தேவ கன்னிகள்
* வியாழன் பகவான்

மேற்கோள்களும் குறிப்புகளும்
---------------------------

வெளி இணைப்புகள்
---------------

* ஆருத்த கபாலீஸ்வரர் கோயில்
* உலகின் முதல் இரட்டைக் குழந்தைகள் யார் தெரியுமா - தினமலர் கோயில்கள் தளம்
*Melolontha melolontha* இன் கூட்டுப்புழு
**கூட்டுப்புழு** (*Pupa*) எனப்படுவது சில பூச்சிகளின் வாழ்க்கை வட்டத்தில், உருமாற்றம் வழியாக உருவாகும் குடம்பி நிலைக்கும், முதிர்நிலைக்கும் இடைப்பட்ட ஒரு விருத்தி நிலையாகும். இந்நிலையில் அந்த உயிரினம் உணவு உட்கொள்ளல் உட்படத் தனது தொழிற்பாடுகளை நிறுத்தி, பொதுவாக அசைவற்ற நிலையில் இருக்கும். இது மேலும் ஒரு கடினமான பாதுகாப்பு உறையால் மூடப்பட்ட நிலையில் காணப்படும். இந்த உறையை இந்த நிலைக்கு முன்னருள்ள குடம்பிகளே உருவாக்கும். அத்துடன் இவை பொதுவாக தான் வாழும் சூழலில் பாதுகாப்புடன் இருப்பதற்காக உருமறைப்பு (camouflage) செய்யக்கூடிய தன்மையையும் கொண்டிருக்கும்.

இந்த நிலையானது முளையம், குடம்பி, கூட்டுப்புழு, முதிர் நிலை ஆகிய நான்கு உயிர் வளர்ச்சிப் படிநிலைகளைக் கொண்ட முழு உருமாற்றமடையும் பூச்சிகளிலேயே காணப்படும். இந்தக் கூட்டுப்புழுப் பருவம் வெவ்வேறு இனங்களில் வெவ்வேறு பெயர் கொண்டு அழைக்கப்படும். இந்தக் கூட்டுப்புழு நிலையிலேயே உடலில் இனப்பெருக்கத்திற்குத் தேவையான உறுப்புக்கள் விருத்தியடையும்.

படத் தொகுப்பு
-------------

* *Papilio dardanus* கூட்டுப்புழு நிலையிலிருந்து முதிர் பருவம் வெளியேறும் நிகழ்படம்
* An Emperor Gum Moth caterpillar spinning its cocoon.
* Luna moth cocoon and pupa.
* Assortment of Luna moth cocoons.
* Luna moth emerging from silk cocoon.
* Luna moth pupa removed from cocoon.
* Chrysalis of Gulf Fritillary in Georgetown, South Carolina
* Pupation of *Inachis io*
* Monarch Butterfly chrysalis
* The pupa of *Cetonia aurata*
**கூட்டுயிரி பாக்டீரியாக்கள்** (*Symbiotic bacteria*) மற்றொரு உயிரினத்துடனோ அல்லது ஒருவருக்கொருவர் ஒத்துழைப்புடன் வாழும் பாக்டீரியாவாக இருக்கின்றன. எடுத்துக்காட்டாக, வயிற்றில் காணப்படும் சோமாஸ்டோகோபொராரா, ஒட்டுண்ணி மாவியத்தை செரிக்க செய்கின்றது.

வரையறை
------

1869 இல் ஆண்டன் டி பாரி என்பவரால் முதன் முதலாக கூட்டுயிரி பற்றி "கூட்டு வாழ்வு நிகழ்வு" என்ற தலைப்பில் ஆய்வு செய்யப்பட்டு வரையறுக்கப்பட்டது. அதில் அவர் "ஒட்டுண்ணி மற்றும் ஆதார உயிரியுடன் சேர்ந்து வாழும் வாழ்க்கை" என்று வரையறுக்கிறார்.

"கூட்டுயிரி" உடன் தொடர்புடைய விதிமுறைகள்
----------------------------------------

"கூட்டியிரி" என்ற வார்த்தையுடன் தொடர்புடையது: பகிந்து வாழ்தல், கூட்டு வாழ்க்கை, ஒட்டுண்ணி வாழ்க்கை, மற்றும் தனித்து வாழ்தல். இது இரு உயிரினங்களின் "சேர்ந்து வாழும்" வகையை வரையறுக்கின்றது அல்லது கட்டுப்படுத்துகின்றது, இது தாவரம், விலங்கு, எதிர்ப்பு அல்லது பாக்டீரியா போன்ற உயிாினங்களில் காணப்படுகின்றது.

கூட்டுவாழ்வின் வகைகள்
---------------------

சில வகையான சயனோபாக்டீரியா வகைகள் அககூட்டுயிரி ஆகும். இவைலைக்கன்கள் மற்றும் கடற்பாசிகள் வகைகளோடு கூடி வாழும்.

குறிப்புகள்
-----------

1. ↑  "Symbiosis and Mutualism". *The American Naturalist* **27** (318): 509. June 1893. doi:10.1086/275742. .
2. ↑  Petersen, Jillian M.; Frank U. Zielinski; Thomas Pape; Richard Seifert; Cristina Moraru (2011-08-11). "Hydrogen is an energy source for hydrothermal vent symbioses". *Nature* **476** (7359): 176–180. doi:10.1038/nature10325. பன்னாட்டுத் தர தொடர் எண்:0028-0836. பப்மெட்:21833083.
மதுரீசி கால்நடை இணை
**மதுரா கால்நடை (Madura cattle)** அல்லது **மதுரீசி கால்நடை** (இந்தோனேசிய மொழி: *சபி மதுரா* ) திடமான, செபு மற்றும் பேண்டெங் இடையே தோற்றுவிக்கப்பட்ட கலப்பினமாகும் (*பாசு ஜாவானிகசு*).  இவை இந்தோனேசியாவின் ஜாவாவின் வடகிழக்கில் மதுரா தீவில் தோன்றின. இங்கே சிங்கள கால்நடைகளைப் போன்ற அசல் பாலினீசு கால்நடைகள் காணப்பட்டன. சிங்கள கால்நடையானது சுமார் 1500 ஆண்டுகளுக்கு முன் இலங்கையில் அறிமுகப்படுத்தப்பட்ட செபு கால்நடை இனமாகும். கலப்பின மாடுகள் அசல் இனங்களை விட உடல் அளவில் சிறந்தவை என்று கண்டறியப்பட்டது. சில ஆதாரங்கள் செபுவானது இந்தியாவைச் சேர்ந்த ஓங்கோல் மாடு வகையின என்கின்றன. சிவப்புடன் பழுப்பு நிறத்தில், வெள்ளை வடிவ பின்புறமும் பிட்டத்துடன் காணப்படுகின்றன. இவை ஒரு சிறிய இனமாகும். காளைகள் 250 முதல் 300 வரையிலான எடையுடையன. இம்மாடுகள் உள்ளூர் மக்களால் போட்டிகளில் பயன்படுத்தப்படுகிறது. இவை *நடனமாடும் கால்நடைகள்* என்றும் அழைக்கப்படுகின்றன. 2002ஆம் ஆண்டில் ஐக்கிய நாடுகளின் உணவு மற்றும் வேளாண்மை அமைப்பின் மதிப்பீட்டின்படி இந்த கால்நடைகளின் எண்ணிக்கை 900,000 என மதிப்பிடப்பட்டது. சபுடி தீவில் இந்த இனத்தினைப் பாதுகாக்க முயற்சிகள் மேற்கொள்ளப்படுகின்றன.

மதுரீசி காளை போட்டி
-------------------

காளை பந்தயத்தில் இரண்டு காளைகள் ஒரு சிறிய இழுவை சவாரி அமைப்பில் ஒன்றாக இணைக்கப்படுகின்றன. இதில் ஒருவர் சமப்படுத்தி ஓட்டி செல்வார்.

மேற்கோள்கள்
-----------

1. ↑  Heredity (2003-09-24). "Paternally inherited markers in bovine hybrid populations". Nature.com. 2013-07-11 அன்று பார்க்கப்பட்டது.
2. ↑  Popescu, C.P; Smith, W.G (1988). "A Cytogenetic Investigation of Madura Cattle". *Reproduction in Domestic Animals* (Blackwell-synergy.com) **23** (3): 145. doi:10.1111/j.1439-0531.1988.tb01092.x.
3. ↑  "Food and Agriculture Organisation of the United Nations report p4" (PDF). 2012-10-16 அன்று மூலம் (PDF) பரணிடப்பட்டது. 2013-07-11 அன்று பார்க்கப்பட்டது.
4. ↑  "Bull racing on Madura". Indonesialogue.com. 2007-04-11. 2014-02-28 அன்று மூலம் பரணிடப்பட்டது. 2013-07-11 அன்று பார்க்கப்பட்டது.
5. ↑  "Food and Agriculture Organisation of the United Nations report p25" (PDF). 2012-10-16 அன்று மூலம் (PDF) பரணிடப்பட்டது. 2013-07-11 அன்று பார்க்கப்பட்டது.
**ஸ்ரீராம கிருஷ்ண தரிசனம்**(Sri Ramakrishna Darshanam) என்பது 2012 ஆம் ஆண்டு சிங்கப்பூரிலும், இந்தியாவிலும் வெளிவந்த திரைப்படம் ஆகும். இத்திரைப்படமானது தமிழ் மற்றும் இந்தி மொழிகளில் வெளியானது. இத்திரைப்படமானது வங்காளத்தைச் சேர்ந்த துறவியான இராமகிருஷ்ணரின் வாழ்க்கை வரலாற்றைத் தழுவி எடுக்கப்பட்ட திரைப்படமாகும். இதனை இயக்கியவர் ஜி. என். தாஸ், தயாரிப்பாளர் ஜி. என். டி. விசன் இன்டர்நேசனல் பிரைவேட் லிமிடெட் ஆகும். இத்திரைப்படம் சென்னையில் ஆகத்து 17 அன்று சுவாமி விவேகானந்தரின் 150 வது பிறந்த நாள் அன்று வெளியிடப்பட்டது.

கதை
---

இத்திரைப்படம் இராமகிருஷ்ணரின் முழு வாழ்க்கையையும் ஆவணமாக்க முற்பட்டுள்ளது. இத்திரைப்படம் ஹூக்லியில் இராமகிருஷ்ணர் பிறந்ததில் இருந்து திரைப்படம் தொடங்குகிறது. பின்னர் அவரின் குழந்தைப்பருவம் விவரிக்கப்பட்டு, பள்ளிப் படிப்பை நிறுத்திவிட்டு இந்திய பண்டைய இலக்கியங்கள் ஆகிய ராமாயணம், மகாபாரதம், புராணங்கள் ஆகியவற்றை படிப்பதில் நேரத்தை செலவிடும் பகுதிகள் விவரிக்கப்படுகின்றது. தியானம் செய்ய ஆரம்பித்த இராமகிருஷ்ணர் பின்னர் கொல்கத்தாவுக்கு வந்துள்ளார். அங்குள்ள காளி கோயிலில் மதபோதகராக வேலை சேர்ந்தார். பின்னர் சிறிது சிறிதாக அவரின் வேலையை விட்டுவிட்டு காடுகளுக்கு சென்று பல நாட்களாக தியானத்தில் ஈடுபட்டு வந்தார். இறுதியாக இராமகிருஷ்ணர் துறவியாக மாறினார். இறுதி நாட்களில் தொண்டைப் புற்று நோய்க்கு ஆளான இராமகிருஷ்ணர் அப்போதும் விடாமல் சாகும் வரை போதனைகளை செய்துள்ளார்.

நடிகர்கள்
---------

* விக்னேஷ் (குழந்தைப்பருவ இராமகிருஷ்ணர்)
* சசிகுமார் - இராமகிருஷ்ணர்
* டெல்லி கணேஷ்
* ரவீந்திரநாத்
* சுராஜ்
* லட்சுமி
* உமா

தயாரிப்பு
---------

இத்திரைப்படத்தின் இயக்குனர் 74 வயது ஜி. என். தாஸ். இவர் சிங்கப்பூரைச் சேர்ந்தவர். தனது ஜி. என். டி. விசன் இன்டர்நேசனல் பிரைவேட் லிமிடெட் சார்பாக, இத்திரைப்படத்தை தயாரித்தார். ராமகிருஷ்ணரின் போதனைகளை பரப்புவதற்காக, அவரின் குழந்தைப் பருவம் முதல் எடுக்கப்பட்ட ஆவணப்படம் ஆகும்.

வெளியீடு
--------

இத்திரைப்படம் தமிழ் மற்றும் இந்தி மொழிகளில் 17 ஆகத்து, 2012 அன்று வெளியிடப்பட்டது. சிங்கப்பூரிலும் இந்தியாவிலும் இத்திரைப்படம் சுவாமி விவேகானந்தரின் 150 வது பிறந்த நாளையொட்டி வெளியிடப்பட்டது. 24 நவம்பர் 2012 ஆம் ஆண்டு இத்திரைப்படம் சிங்கப்பூர் பல்கலைக்கழகத்தில் திரையிடப்பட்டது. அதனை சிங்கப்பூரின் துணை முதல் மந்திரி தர்மன் சண்முகரத்தினம் பார்வையிட்டார். இத்திரைப்படம் கலவையான விமர்சனங்களைப் பெற்றது பெரும்பாலும் நேர்மறையான விமர்சனங்களைப் பெற்றிருந்தது.

மேற்கோள்கள்
-----------

1. ↑  "Feature film on Sri Ramakrishna Paramahamsa". *The Hindu*. 15 August 2012. Archived from the original on 4 October 2013.. பார்த்த நாள்: 4 October 2013.
2. ↑  "Sri Ramakrishna Dharisanam review". *The Times of India*. 12 August 2012. Archived from the original on 4 October 2013.. பார்த்த நாள்: 4 October 2013.
**சமசுபூர் பறவைகள் சரணாலயம்**  (Samaspur Bird Sanctuary) இந்தியாவின் உத்தரப் பிரதேசம் மாநிலத்திலுள்ள இரே பரேலி மாவட்டத்தில் அமைந்துள்ளது. சாலோன் தாலுகாவிலுள்ள இச்சரணாலயம் லக்னோ-வாரணாசி நெடுஞ்சாலையில் லக்னோவிலிருந்து 122 கிலோமீட்டர் தொலைவில் அமைந்துள்ளது. இது 1987 ஆம் ஆண்டு சுமார் 780 எக்டேர் நிலப்பரப்பில் சமசுபூர் சரணாலயம் நிறுவப்பட்டது. உஞ்சாகர் இரயில் நிலையமும் பர்சட்கஞ்சு விமானநிலையமும் சரணாலயத்திற்கு அருகில் உள்ள போக்குவரத்து வசதிகளாகும். நவம்பர் மாதம் முதல் மார்ச் மாதம் வரை இந்த இடத்தைப் பார்வையிட சிறந்த நேரமாகும். சுமார் 250 வகைக்கும் மேற்பட்ட பறவைகளை இங்கு காணலாம். இங்கு வருகைதரும் சில பறவைகள் 5000 கிலோமீட்டர்களுக்கும் அதிகமான தொலைவிலிருந்து பறந்து வருகின்றன. சாம்பல் நிற வாத்து, Pintail, கிளுவை, ஐரோப்பிய நாமத்தலை பறவை, ஆண்டி வாத்து, சிவப்புத்தாரா, செண்டு வாத்து, சிறிய சீழ்க்கைச்சிரவி, புள்ளி மூக்கு வாத்து, கரண்டிவாயன், மீன் கொத்தி, பிணந்தின்னிக் கழுகு போன்றவை சில எடுத்துக்காட்டுகளாகும் மேலும் 12 வகையான மீன்களும் சமசுபூர் ஏரியில் காணப்படுகின்றன.

மேற்கோள்கள்
-----------

1. ↑  "Samaspur Bird Sanctuary". *Ramsar Sites Information Service*. 3 February 2020 அன்று பார்க்கப்பட்டது.

புற இணைப்புகள்
--------------

* www.india9.com/i9show/Samaspur-Bird-Sanctuary-23359.htm